b'\n_START_ARTICLE_\nPeta kolona\n_START_PARAGRAPH_\nPeta kolona je izraz, ki ozna\xc4\x8duje podtalno organizacijo znotraj mesta, voja\xc5\xa1ka enota in drugod. Danes se izraz peta kolona obi\xc4\x8dajno uporablja kot oznaka za doma\xc4\x8de izdajalce, ki zaradi politi\xc4\x8dnih, verskih in drugih nazorov oz narodnosti pomagajo tujim napadalcem.\n_START_SECTION_\nNastanek izraza\n_START_PARAGRAPH_\nSam izraz je nastal med \xc5\xa1pansko dr\xc5\xbeavljansko vojno, vendar ga pripisujejo razli\xc4\x8dnim ljudem. Po eni razli\xc4\x8dici je izraz uporabil falangisti\xc4\x8dni general Queipo de Llano novembra 1936, ko je vodil napad \xc5\xa1tirih bojnih skupin oz. kolon, ki so prodirale iz juga, zahoda in severozahoda proti Madridu, ki je bil pod nadzorom \xc5\xa1panske republikanske armade. Ob tej prilo\xc5\xbenosti naj bi Llano izjavil, da ima peto kolono \xc5\xbee v mestu; ta peta kolona je bila sestavljena iz fa\xc5\xa1istov, falangistov in drugih protirepublikanskih elementov._NEWLINE_Britanski zgodovinar Hugh Thomas uporabo izraza pripisuje falangisti\xc4\x8dnemu generalu Emiliju Moli. Nekaj dni preden je prevzel poveljstvo nad vso madridsko fronto in je svoj glavni \xc5\xa1tab namestil v Avili, je v pogovoru z novinarji uporabil izraz\xc2\xa0\xc2\xbbpeta kolona\xc2\xab. Tuji novinarji so ga vpra\xc5\xa1ali, katera izmed njegovih kolon bo zavzela Madrid, on pa jim je odvrnil, da bo to\xc2\xa0\xc2\xbbpeta kolona\xc2\xab, tj. prikriti nacionalisti v samem mestu. Odtlej se ta beseda na splo\xc5\xa1no uporablja kot naziv za \xc5\xa1piona\xc5\xbeo in izdajstvo.\n_START_SECTION_\nPeta kolona v Sloveniji\n_START_PARAGRAPH_\nV Sloveniji se je med drugo svetovno vojno s tem izrazom ozna\xc4\x8devalo \xc4\x8dlane Kulturbunda, ki so pred in med aprilsko vojno pomagali nem\xc5\xa1kim napadalcem.'